寧波歷來係個重要大埠，匯聚咗東亞、東南亞嘅商船，宋代時呢度設市舶司，管海貿邦交，講明寧波發展成國際都會，有外國僑民商人旅居。1523年寧波之亂，演變成嚴重外交事件，結果廢咗浙江、福建嘅市舶司，留番廣東一處，禁止日本商船入港，中日貿易斷咗，於是日後倭寇橫行。1842年南京條約規定五口通商，寧波係其中一個。由於寧波嘅商貿傳統，寧波人善於做生意，寧波商幫係中國一大商人群體。